## Plan prijama u državnu službu u tijela državne uprave i stručne službe i urede Vlade Republike Hrvatske

### NN 50/2013 (29.4.2013.), Plan prijama u državnu službu u tijela državne uprave i stručne službe i urede Vlade Republike Hrvatske

MINISTARSTVO UPRAVE

996

Na temelju članka 43. stavka 2. Zakona o državnim službenicima (»Narodne novine« broj 92/05, 107/07, 27/08, 49/11, 150/11, 34/12, 37/13 i 38/13), uz prethodnu suglasnost Ministarstva financija, klasa: 112-01/13-01/22, urbroj: 513-05-01-13-2, od 9. travnja 2013. godine, ministar uprave donosi

PLAN PRIJAMA

U DRŽAVNU SLUŽBU U TIJELA DRŽAVNE UPRAVE I STRUČNE SLUŽBE I UREDE VLADE REPUBLIKE HRVATSKE ZA 2013. GODINU

I.

Donosi se Plan prijama u državnu službu u tijela državne uprave i stručne službe i urede Vlade Republike Hrvatske za 2013. godinu.

II.

Na dan 1. siječnja 2013. godine u tijelima državne uprave i stručnim službama i uredima Vlade Republike Hrvatske, za koje se planira zapošljavanje, bilo je 11.601 zaposlenih.

U tijelima državne uprave i stručnim službama i uredima Vlade Republike Hrvatske, za koje se planira zapošljavanje, u 2013. godini planira se zapošljavanje ukupno 170 službenika na neodređeno vrijeme, od čega 7 vježbenika i 163 službenika s radnim iskustvom.

U 2013. godini ne planira se prijam u državnu službu na određeno vrijeme zbog povećanog opsega posla.

Na dan 1. siječnja 2013. godine u tijelima državne uprave i stručnim službama i uredima Vlade Republike Hrvatske, za koje se planira zapošljavanje, bilo je zaposleno ukupno 362 pripadnika nacionalnih manjina. U 2013. godini planira se zapošljavanje 14 pripadnika nacionalnih manjina.

Na dan 1. siječnja 2013. godine u tijelima državne uprave i stručnim službama i uredima Vlade Republike Hrvatske, za koje se planira zapošljavanje, bilo je zaposleno 426 osoba s invaliditetom. U 2013. godini planira se zapošljavanje 1 osobe s invaliditetom.

Stvarno stanje popunjenosti radnih mjesta, planirani prijam u državnu službu, broj zaposlenih pripadnika nacionalnih manjina, planirano zapošljavanje pripadnika nacionalnih manjina, broj zaposlenih osoba s invaliditetom i planirano zapošljavanje osoba s invaliditetom utvrđuje se u Tablici 1., koja je sastavni dio ovog Plana.

III.

Tijela državne uprave i stručne službe i uredi Vlade Republike Hrvatske, za koje se planira zapošljavanje, popunjavat će radna mjesta prema ovom Planu, u skladu s pravilnikom o unutarnjem redu.

Popunjavanje radnih mjesta provodit će se u skladu s osiguranim financijskim sredstvima za plaće zaposlenih.

IV.

Ovaj Plan stupa na snagu danom donošenja, a objavit će se u »Narodnim novinama«, najmanje jednom dnevnom listu koji se prodaje na cijelom području Republike Hrvatske i web-stranici Ministarstva uprave.

Klasa: 112-01/13-01/29

Urbroj: 515-04-01-02/04-13-71

Zagreb, 19. travnja 2013.

Ministar
Arsen Bauk, v. r.

Tablica 1. Planirani prijam u državnu službu u tijela državne uprave i stručne službe i urede Vlade Republike Hrvatske u 2013. godini

![](dodatni/425985.jpg)

![](dodatni/425986.jpg)

50 29.04.2013 Plan prijama u državnu službu u tijela državne uprave i stručne službe i urede Vlade Republike Hrvatske

50 29.04.2013 Plan prijama u državnu službu u tijela državne uprave i stručne službe i urede Vlade Republike Hrvatske

Ostalo, NN 50/2013-996